钦定古今图书集成/明伦汇编/官常典/第771卷 > 册府元龟 > 《课最》
## 钦定古今图书集成/明伦汇编/官常典/第771卷 > 册府元龟 > 《课最》

由汉以来重长人之寄有会课之法稽劳底绩以功
多者为最焉盖取乎治行殊等阀阅彰著乃处乎上
第或申之懋赏所以旌劝良吏耸厉当世者也。若夫
考绩之典纪旌《虞书》大计之法著于周制所以揆劳
而责实奖能而褒善载于前籍斯为懿范。然而牧守
之重吏民之本患于数易，罔克成化倘善人为邦复
久于其道，亦未有不迈德敦教，厚生美俗，而致尤异
之课者矣。